Diari Oficial de la Generalitat Valenciana


Sumari del DOGV 2841, del 04-10-1996 (1996/839447)

ACORD de 24 d'abril de 1996, de la Comissió Territorial d'Urbanisme de València, per la qual s'aprova definitivament l'homologació del sector II la Sequiola, de sòl apte per a urbanitzar, de les normes subsidiàries de Rafelbunyol.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2841

Data del DOGV
:   04-10-1996

Secció del DOGV
:   ALTRES DISPOSICIONS

Número del document
:   1996/839447


Data del document
:   24-04-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 24 d'abril de 1996, de la Comissió Territorial d'Urbanisme de València, per la qual s'aprova definitivament l'homologació del sector II la Sequiola, de sòl apte per a urbanitzar, de les normes subsidiàries de Rafelbunyol.   
La Comissió Territorial d'Urbanisme de València, en la sessió de 24 d'abril de 1996, va prendre l'acord següent:  
Vist l'expedient tramés per l'Ajuntament de Rafelbunyol, que fa referència a l'homologació del sector la Sequiola, i de conformitat amb els següents  
Antecedents de fet  
Primer  
El projecte va ser sotmés a informació pública l'11 de gener de 1996. No s'hi va presentar cap al·legació i el Ple de l'Ajuntament el va aprovar provisionalment el 26 de març de 1996.  
Segon  
El projecte consta de memòria informativa i justificativa, plànols d'informació i d'ordenació i determinació de la xarxa estructural i primària, tal com estableix l'article 17 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, per la qual cosa compleix les determinacions exigibles.  
Tercer  
En l'expedient consta la petició d'un informe feta per l'Ajuntament al Consell Metropolità de l'Horta, de 28 de març de 1996. Fins ara no n'hi ha constància de l'emissió.  
Quart  
Rafelbunyol té normes subsidiàries, aprovades per la Comissió Territorial d'Urbanisme de València, en la sessió de 7 de novembre de 1995. El 23 de gener de 1996, la Comissió Informativa de la Comissió Territorial d'Urbanisme de València va emetre un informe relatiu al Pla Parcial La Sequiola de Rafelbunyol, del qual va donar compte a l'Ajuntament.  
Cinqué  
La finalitat d'aquest expedient és l'homologació del sector II de sòl apte per a urbanitzar, d'ús residencial, que ocupa una superfície de 5,91 hectàrees, que confronta al nord amb el nucli urbà, al sud-oest, amb el sector III de sòl apte per a urbanitzar, i al sud-est, amb el sòl no urbanitzable. No se n'hi estableix una ordenació detallada.  
L'esmentat sector permet tancar, juntament amb la resta de sectors del sòl apte per a urbanitzar, el nucli urbà de Rafelbunyol. S'integra com un tot en el desenvolupament del nucli principal de la població i constitueix realment una zona d'eixamplament.  
Fonaments de dret  
Primer  
L'expedient ha sigut tramés en triple exemplar, diligenciat com cal, per la qual cosa està complet. S'ha tramitat d'acord amb el que estableix l'article 52 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en relació amb la disposició transitòria primera del mateix text legal.  
Segon  
Els paràmetres bàsics de l'actuació són els següents:  
Pl. superior Homologació  
Classe de sòl SAU SAU  
ús residencial residencial  
Superfície del sector 5,91 ha 5,91 ha  
Dimensions mínimes actuació - -  
Aprofitament 1,65 m2/m2 0,9 m2/m2  
Edificable privat 97.622 m2 51.854 m2  
Nombre màxim habitatges 250 152  
Tercer  
Les normes subsidiàries, en l'article 32 de les ordenances, estableixen que en el sector esmentat es dibuixa bàsicament la xarxa primària o estructural, que estarà formada per la prolongació de l'avinguda de Sant Pere; la continuïtat del tractament de vianants que es dóna al cobriment de la séquia; el vial de límit amb el sòl no urbanitzable; la delimitació de dues zones d'espais lliures (de 1.077 i 1.230 m2) que articulen el sector amb el pas inferior a la via fèrria i amb la trama de sòl urbà; així com l'establiment d'una zona dotacional de 4.581 m2, que forma part del conjunt que es pretén generar al voltant de la residència de la tercera edat que hi ha.  
Quart  
Pel que fa a la determinació de la xarxa estructural o primària, cal dir que el document d'homologació conté les determinacions legalment exigibles. Amb aquesta finalitat, es detallen en la memòria totes les determinacions exigibles segons l'article 17 de la Llei Reguladora de l'Activitat Urbanística, a més de definir-se la xarxa primària de dotacions, que s'ajusta al que estableixen les normes subsidiàries. En concret es defineixen com a integrants d'aquesta els elements següents: la prolongació de l'avinguda de Sant Pere, la part coberta de la séquia de Montcada, el vial de límit amb el sòl no urbanitzable (amb això, es compleix, a més, els criteris de sectorització de l'article 20 de la Llei Reguladora de l'Activitat Urbanística), l'espai lliure al costat del pas a diferent nivell de les vies del tren i la zona dotacional en l'entorn de la residència de la tercera edat.  
Tots els elements de la xarxa estructural o primària enllacen perfectament amb els sòls adjacents, tant urbans com urbanitzables, la qual cosa permet l'existència d'una continuïtat en el disseny urbà que es considera necessària i recomanable.  
Cinqué  
La Comissió Territorial d'Urbanisme és l'òrgan competent per a decidir sobre l'homologació pertinent per al desenvolupament de sòls aptes per a urbanitzar, de conformitat amb les disposicions transitòries primera i segona de la Llei Reguladora de l'Activitat Urbanística i l'article 38.3 de la llei autonòmica esmentada, en relació amb l'article 15.10 del Decret 137/1990, de 30 de juliol, del Consell de la Generalitat Valenciana, pel qual s'aprova el Reglament dels òrgans Urbanístics de la Generalitat Valenciana.  
Aquesta Comissió Territorial d'Urbanisme de València acuerda:  
Aprovar definitivament l'homologació del sector II la Sequiola, de sòl apte per a urbanitzar, de les normes subsidiàries de Rafelbunyol.  
L'Ajuntament de Rafelbunyol haurà de notificar el contingut d'aquest acord a totes les persones interessades en l'expedient abans esmentat.  
Contra aquesta resolució, que no exhaureix la via administrativa, s'hi podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de la data de la recepció d'aquesta publicació.  
Tot això, sense perjudici que es puga interposar qualsevol altre recurs que s'estime oportú.  
València, 24 d'abril de 1996.- El secretari de la Comissió Territorial d'Urbanisme: José Manuel Palau.